CELEX: 32000R0812
Language: bg
Date: 2000-04-17 00:00:00
Title: Регламент (ЕО) № 812/2000 на Съвета от 17 април 2000 година за изменение на Регламент (ЕО) № 1626/94 на Съвета относно утвърждаване на някои технически мерки за опазването на рибните ресурси в Средиземно море и на Регламент (ЕО) № 850/ 98 на Съвета относно опазването на рибните ресурси посредством технически мерки за защита на младите екземпляри на морски организми

Важна правна забележка

|

32000R0812

Официален вестник n° L 100 , 20/04/2000 стр. 0003 - 0004 специално чешко издание глава 04 том 04 стр. 234  - 235 специално испанско издание глава 04 том 04 стр. 234  - 235 специално унгарско издание глава 04 том 04 стр. 234  - 235 специално литвийско издание глава 04 том 04 стр. 234  - 235 LV.ES глава 04 том 04 стр. 234  - 235 MT.ES глава 04 том 04 стр. 234  - 235 PL.ES глава 04 том 04 стр. 234  - 235 SK.ES глава 04 том 04 стр. 234  - 235 специално словенско издание глава 04 том 04 стр. 234  - 235

		20000417Регламент (ЕО) № 812/2000 на Съветаот 17 април 2000 годиназа изменение на Регламент (ЕО) № 1626/94 на Съвета относно утвърждаване на някои технически мерки за опазването на рибните ресурси в Средиземно море и на Регламент (ЕО) № 850/ 98 на Съвета относно опазването на рибните ресурси посредством технически мерки за защита на младите екземпляри на морски организмиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 37 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че:(1) Съгласно член 2 от Регламент (ЕИО) № 3760/ 92 на Съвета от 20 декември 1992 г. за установяване на система на Общността за рибарството и аквакултурите [3], главните цели на общата политика в областта на рибарството са да защитава и опазва живите морски водни ресурси.(2) Международната комисия за опазването на видовете риба тон в Атлантическия океан (ICCAT) на своята единадесета извънредна сесия, която се проведе в Сантяго де Компостела, Испания, от 16 до 23 ноември 1998 г., препоръча определени специфични правила относно сезонните забрани за улов и минималните размери на червена риба тон, при които тя може да бъде разтоварвана на брега. Тези правила са изготвени въз основа на научна консултация. Тази препоръка влезе в сила на 21 юни 1999 г.(3) Общността е член на ICCAT. Следователно е необходимо да изпълни тези препоръки с цел да се избегне прекомерното напрежение от риболова върху запасите от червена риба тон.(4) Регламент (ЕО) № 1626/94 [4] и Регламент (ЕО) № 850/98 [5] определят минималните размери за червена риба тон съответно в Средиземно море и в региони от 1 до 5, с изключение на проливите Скагерак и Категат, от Атлантическия океан и Индийския океан. Регламент (ЕО) № 1626/94 определя сезонните забрани за улов Средиземно море. Тези регламенти трябва следователно да бъдат изменени,ПРИЕ НАСТОЯЩИЯ РЕГЛАМЕНТ:Член 1Регламент (ЕО) № 1626/94 се изменя както следва:1. В член 3 а, параграф 1 се заменя от следния текст:"1. Забранява се уловът на червена риба тон с пръстеновидна мрежа:- за плавателни съдове, чийто изключителен и основен район на действие е Адриатическо море, от 1 до 31 май в цялото Средиземно море и от 16 юли до 15 август в Средиземно море, с изключение на Адриатическо море,- за плавателни съдове, чийто изключителен и основен район на действие е Средиземноморието, с изключение на Адриатическо море, от 16 юли до 15 август в цялото Средиземно море и от 1 до 31 май в Адриатическо море.Държавите-членки гарантират, че плавателните съдове, които са под техен флаг или са регистрирани в тях, отговарят на изискванията на настоящия параграф.По смисъла на настоящия регламент, южната граница на Адриатическо море е линия, която минава между албанско-гръцката граница и нос Санта Мария ди Лука."2. В приложение IV вписването, свързано с червена риба тон (Thunnus thynnus), се заменя от следното:Видове | Минимален размер |"Червена риба тон (Thunnus thynnus) | 70 cm или 6,4 kg [6] |Член 2В приложение ХII към Регламент (ЕО) № 850/98 на Съвета вписването, свързано с червена риба тон, и бележка под линия 5 се заменят със следния текст:Видове | Минимален размер |"Риба тон червен (Thunnus thynnus) | 70 cm или 6,4 kg [7] |Член 3Настоящият регламент влиза в сила в деня след публикуването му в Официален вестник на Европейските общности.Настоящият регламент е задължителен в своята цялост и се прилага пряко във всички държави-членки.Съставено в Люксембург на 17 април 2000 година.За СъветаПредседателL. Capoulas Santos[1] Становище, представено на 2 март 2000 г. (все още непубликувано в Официален вестник).[2] ОВ С 75, 15.3.2000 г., стр. 13.[3] ОВ L 389, 31.12.1992 г., стр. 1. Регламент последно изменен с Регламент (ЕО) № 1181/98 на Съвета (ОВ L 164, 9.6.1998 г., стр. 1).[4] ОВ L 171, 6.7.1994 г., стр. 1. Регламент последно изменен от Регламент (ЕО) № 1448/1999 на Съвета (ОВ L 167, 2.7.1999 г., стр. 7).[5] ОВ L 125, 27.4.1998 г., стр. 1. Регламент, последно изменен с Регламент (ЕО) № 2723/1999 (ОВ L 328, 22.12.1999 г., стр. 9).--------------------------------------------------